laion/Wikipedia-Exotic huggingface dataset:
ბეტა ფუნქცია

ბეტა ფუნქცია — სპეციალური ფუნქცია, რომელიც რაიმე x {\displaystyle x} და y {\displaystyle y} (ნამდვილი/კომპლექსური) ცვლადებისთვის შემდეგნაირად განისაზღვრება: B ( x , y ) = ∫ 0 1 t x − 1 ( 1 − t ) y − 1 d t {\displaystyle \mathrm {\mathrm {B} } (x,y)=\int \limits _{0}^{1}t^{x-1}(1-t)^{y-1}\,dt} იმ პირობით, რომ Re ⁡ ( x ) > 0 , Re ⁡ ( y ) > 0 {\displaystyle \operatorname {Re} (x)>0,\operatorname {Re} (y)>0} (ანუ ცვლადების ნამდვილი ნაწილი დადებითია). ბეტა ფუნქცია ხასიათდება სიმეტრიულობით: B ( x , y ) = B ( y , x ) {\displaystyle \mathrm {\mathrm {B} } (x,y)=\mathrm {\mathrm {B} } (y,x)} . ბეტა ფუნქცია შესაძლებელია გამოსახულ იქნას გამა ფუნქციის მეშვეობით: B ( x , y ) = Γ ( x ) Γ ( y ) Γ ( x + y ) {\displaystyle \mathrm {\mathrm {B} } (x,\;y)={\frac {\Gamma (x)\Gamma (y)}{\Gamma (x+y)}}} . ბეტა ფუნქციის მეშვეობით შესაძლებელია ჩაიწეროს ჯუფთება n {\displaystyle n} -დან k {\displaystyle k} -ად: ( n k ) = 1 ( n + 1 ) B ( n − k + 1 , k + 1 ) . {\displaystyle {\binom {n}{k}}={\frac {1}{(n+1)\mathrm {B} (n-k+1,k+1)}}.} "ჩვეულებრივი" ბეტა ფუნქციისგან არასრული ბეტა ფუნქცია განსხვავდება მხოლოდ ინტეგრალის ზედა ზღვრით, რომელიც წარმოადგენს ცვლადს: B ( x ; a , b ) = ∫ 0 x t a − 1 ( 1 − t ) b − 1 d t . {\displaystyle \mathrm {B} (x;\,a,b)=\int _{0}^{x}t^{a-1}(1-t)^{b-1}\,dt.} Press, W. H.; Teukolsky, SA; Vetterling, WT; Flannery, BP (2007), "Section 6.1 Gamma Function, Beta Function, Factorials", Numerical Recipes: The Art of Scientific Computing (3rd ed.), New York: Cambridge University Press, ISBN 978-0-521-88068-8
ბეტა განაწილება

ალბათობის თეორიასა და მათემატიკურ სტატისტიკაში ბეტა განაწილება უწყვეტი ალბათური განაწილებაა, რომელიც განსაზღვრულია [0,1] ინტერვალზე და განაწილების ფორმა კონტროლდება ორი, α {\displaystyle \alpha } და β {\displaystyle \beta } , პარამეტრით. ის ფაქტი, რომ რაიმე X {\displaystyle X} შემთხვევითი ცვლადი ექვემდებარება ბეტა განაწილების კანონს, ჩაიწერება შემდეგნაირად: X ∼ Beta ⁡ ( α , β ) . {\displaystyle X\sim \operatorname {Beta} (\alpha ,\beta ).} ბეტა განაწილების ალბათური სიმკვრივის ფუნქცია შესაძლებელია მოიცეს ბეტა ფუნქციის მეშვეობით, სადაც ეს უკანასკნელი ნორმალიზაციის მუდმივის როლს თამაშობს: f ( x ; α , β ) = 1 B ( α , β ) x α − 1 ( 1 − x ) β − 1 {\displaystyle f(x;\alpha ,\beta )={\frac {1}{\mathrm {B} (\alpha ,\beta )}}x^{\alpha -1}(1-x)^{\beta -1}} , ან ეკვივალენტურად, გამა ფუნქციების მეშვეობით: f ( x ; α , β ) = Γ ( α + β ) Γ ( α ) Γ ( β ) x α − 1 ( 1 − x ) β − 1 {\displaystyle f(x;\alpha ,\beta )={\frac {\Gamma (\alpha +\beta )}{\Gamma (\alpha )\Gamma (\beta )}}\,x^{\alpha -1}(1-x)^{\beta -1}} . რაც შეეხება კუმულატიური ალბათობის ფუნქციას, იგი მოიცემა შემდეგი სახით: F ( x ; α , β ) = B ( x ; α , β ) B ( α , β ) {\displaystyle F(x;\alpha ,\beta )={\frac {\mathrm {B} {}(x;\alpha ,\beta )}{\mathrm {B} {}(\alpha ,\beta )}}} სადაც B ( x ; α , β ) {\displaystyle \mathrm {B} {}(x;\alpha ,\beta )} არასრული ბეტა ფუნქციაა. ↑ Rose, Colin; Smith, Murray D. (2002). Mathematical Statistics with MATHEMATICA. Springer. ISBN 978-0387952345.
ალენ ვუდი

ალენ ვუდი (ინგლ. Allen Woody; დ. 3 ოქტომბერი, 1955 — გ. 26 აგვისტო, 2000, კუინზი, ნიუ-იორკი) — ამერიკელი მუსიკოსი, ბას-გიტარისტი, რომელიც ყველაზე მეტად ცნობილი არის, როგორც Allman Brothers Band-ის წევრი და ჯგუფ Gov’t Mule-ის თანადამაარსებელი. ალენი დაიბადა 1955 წლის 3 ოქტომბერს, ქალაქ ნეშვილში, ტენესში. იგი ახალგაზრდობაშივე დაეუფლა მანდოლინასა და ბას-გიტარაზე დაკვრას. 1970-იანი წლებში ვუდი უკრავდა ჯაზ-ფიუჟენ ჯგუფში Montage, ხოლო 1980-იანებში მოღვაწეობდა Kiss-ის ყოფილ დრამერ პიტერ კრისთან ერთად ჯგუფ Criss Penridge Alliance-ში. 1989 წელს გიტარისტ უორენ ჰეინესთან ერთად შეუერთდა The Allman Brothers Band-ს. 1994 წელს ვუდიმ და ჰეინესმა, დიკი ბეტსთან და დრამერ მეტ აბტსთან ერთად ჩამოაყალიბეს გვერდითი პროექტი Govt’t Mule. სამი წლის შემდეგ, 1997 წელს ჰეინესმა და ალენმა გადაწყვიტეს The Allman Brothers-ის დატოვება, რათა დრო მთლიანად დაეთმოთ Gov’t Mule-ისთვის. 2000 წლის 26 აგვისტოს, შაბათს დილით, ალენი გარდაცვლილი იპოვეს სასტუმრო Marriot Countryard Motel-ში, ქუინზში, ნიუ-იორკი. კანდადურმა ჯგუფმა Big Sugar ალენ ვუდს მიუძღვნა სიმღერა „Nashville Grass“. ხოლო 2002 წელს ბასისტმა მაიკ გორდონმა გადაიღო დოკუმენტური ფილმი „Rising Low“, ალენ ვუდისა და სხვა გამოჩენილი ბასისტების შესახებ. The Allman Brothers Band-ში ჩაწერილი ალბომები: „Seven Turns“ (1990) „Shades of Two Worlds“ (1991) „An Evening with the Allman Brothers Band: First Set“ (1992) „Where It All Begins“ (1994) „An Evening with the Allman Brothers Band: 2nd Set“ (1995) Gov't Mule-ში ჩაწერილი ალბომები: „Live from Roseland Ballroom“ (1996) „Dose“ (1998) „Live... With a Little Help from Our Friends“ (1998) „Life Before Insanity“ (2000) „The Deep End, Volume 1“ (2001) „Mulennium“ (2010) „ScoMule“ Allman Brothers Band-ის ოფიციალური საიტი Gov't Mule-ის ოფიციალური საიტი ალენ ვუდის ხსნოვნისადმი მიძღვნილი საიტი დაარქივებული 2017-06-26 საიტზე Wayback Machine. ↑ Allen Woody - Gov't Mule / The Allman Brothers Band | Fallen Heroes Of Southern Rock. Puresouthernrock.com. დაარქივებულია ორიგინალიდან — 2013-10-07. ციტირების თარიღი: 2013-05-25.
ლიდერი (პოლიტიკური პარტია)

ლიდერი (ბულგ. Български Демократичен Център) — პოლიტიკური პარტია, ბულგარეთში. პარტია შეიქმნა 2007 წელს, ქენჩო ფილიპოვის ლიდერობით. ოფიციალური საიტი
კაპი

კაპი — მსუბუქი საკვების მწარმოებელი კომპანია, რომელიც 2014 წლის იანვარში დაარსდა. ამჟამად უშვებს დაფასოებულ მზესუმზირას. ასორტიმენტში არის დამარილებული და მოხალული მზესუმზირა. ოფიციალური საიტი
თიურქიან აქიოლი

თიურქიან აქიოლი (თურქ. Türkân Akyol; დ. 12 ოქტომბერი, 1928, სტამბოლი, თურქეთი — გ. 7 სექტემბერი, 2017, ანკარა, თურქეთი) — თურქი პოლიტიკოსი, ექიმი და აკადემიკოსი. პირველი თურქი ქალი მინისტრი და პირველი ქალი უნივერსიტეტის რექტორი თურქეთში. თიურქიან აქიოლი დაიბადა 1928 წლის 12 ოქტომბერს სტამბოლში. თავისი დაწყებითი განათლება მიიღო თურქეთის სხვადასხვა ადგილებში, მამამისის პროფესიიდან გამომდინარე, რომელიც საშტაბო ოფიცერი იყო. 1947 წელს დაამთავრა ერენქიოის გოგონათა უმაღლესი სკოლა სტამბოლში. აქიოლი სწავლობდა ანკარის უნივერსიტეტის მედიცინის ფაკულტეტზე, რომელიც 1953 წელს დაასრულა. შემდგომ გახდა პულმონოლოგიის სპეციალიზებული ექიმი და აგრძელებდა აკადემიურ კარიერას თავისივე უნივერსიტეტში. 1965 წელს ასისტენტ პროფესორი და 1970 წელს სრული პროფესორი გახდა. 1959 და 1965 წლებში აქიოლი ატარებდა აკადემიურ კვლევებს ამერიკის შეერთებულ შტატებში, საფრანგეთსა და ნიდერლანდებში. 1971 წლის 25 მარტს, დაინიშნა ჯანმრთელობისა და სოციალური დაცვის მინისტრად ნიჰათ ერიმის მთავრობაში და გახდა თურქეთის პირველი ქალი მინისტრი. იმავე წლის 13 დეკემბერს, მან დატოვა თანამდებობა მთავრობაში და დაბრუნდა უნივერსიტეტში. 1980 წელს, აქიოლი აირჩიეს ანკარის უნივერსიტეტის რექტორად და ის კვლავ გახდა ამჯერად უკვე თურქეთის პირველ ქალ რექტორად. რექტორობის თანამდებობას 1982 წლამდე ინარჩუნებდა, სანამ იგი არ დატოვა თანამდებობა უმაღლესი განათლების საბჭოსთან უთანხმოების გამო. 1983 წლამდე ის ატარებდა ლექციებს, როდესაც ერდალ ინენიუმ მას სოციალ დემოკრატიული პარტიის (SODEP) დამფუძნებლად არ მიიწვია. აქიოლი მუშაობდა პარტიის თავმჯდომარის მოადგილედ. 1987 წლის საპარლამენტო არჩევნების შემდეგ, აქიოლი თურქეთის პარლამენტში იზმირის პროვინციიდან დეპუტატად შევიდა. იგი 1991 წელს, საკანონმდებლო პერიოდის ბოლოს ლექტორად დაბრუნდა. 1992 წელს დაინიშნა ოჯახისა და ქალების საკითხებში სახელმწიფო მინისტრად, სულეიმან დემირელის კოალიციურ მთავრობაში. 1993 წელს დაინიშნა სახელმწიფო მინისტრად, თურქეთის პირველი ქალი პრემიერ მინისტრის, თანსუ ჩილერის მთავრობაში. ბურსაში ერთ-ერთი საავადმყოფო მისი სახელობისაა. www.guide2womenleaders.com ქალები თურქეთის პოლიტიკაში ↑ „Türk kadınının ilkleri“. Hürriyet (Turkish). 1998-10-10. დაარქივებულია ორიგინალიდან — 2013-04-18. ციტირების თარიღი: 2013-02-08. ↑ 2.0 2.1 2.2 2.3 2.4 2.5 Ankara Üniversitesi Rektörleri-Prof. Dr. Türkan Akyol Turkish. Ankara University. დაარქივებულია ორიგინალიდან — 2012-05-13. ციტირების თარიღი: 2013-02-08. ↑ „Ankara Tıp'ın Göğüs Hastalıkları Ana Bilim Dalı Yenilendi“. Haberler (Turkish). 2011-07-08. ციტირების თარიღი: 2013-*2-08. შეამოწმეთ თარიღის პარამეტრი |accessdate=-ში (დახმარება) | ↑ დაარქივებული ასლი. დაარქივებულია ორიგინალიდან — 2018-04-21. ციტირების თარიღი: 2017-05-23.
სვეტლანა გრიგორიანი

სვეტლანა რუბენი გრეგორიანი (სომხ. Սվետլանա Ռուբենի Գրիգորյան; დ. 30 სექტემბერი, 1930 — გ. 12 მაისი, 2014) — სომეხი მსახიობი, რომელსაც მიენიჭა სომხეთის სახალხო არტისტის წოდება. გრიგორიანი დაიბადა ერევანში. ის სცენაზე გამოდიოდა 13 წლიდან. ერევნის სახვითი ხელვონებისა და თეატრის ინსტიტუტის დამთავრების შემდეგ ვართან აჯემიანმა ის მიიწვია ერევნის პარონიანის მუსიკალური კომედიის თეატრში, სადაც ის მუშაობდა სიცოცხლის ბოლომდე. გრიგორიანი ცნობილი იყო პარონიანის სახელმწიფო მუსიკალური კომედიის თეატში შესრულებული კომედიური როლებით (როზა „Taxi, Taxi-ში“; სატენიკი „Im zokanche-ში“. 2011 წელს სომხეთის პრეზიდენტმა გრიგორიანი დააჯილდოვა “პირველი ხარისხის მედლით სამშობლოსადმი გაწეული შრომისათვის“ „მისი დიდი წვლილის გამო თეატრალური ხელოვნების განვითარებაში, მაღალი დონის სამსახიობო უნარებისა და უკვდავი პერსონაჟების შექმნისათვის. მან, ასევე, თავისი მე-80 დაბადების დღისთვის მიიღო ჰაკობ მეგაპარტომის მედალი მისი დამსახურებისთვის. დაიღუპა 83 წლის ასაკში, 2014 წლის 12 მაისს. ↑ Svetlana Grigoryan celebrates 80th birthday დაარქივებული 2016-03-04 საიტზე Wayback Machine. , youth.am; accessed 14 May 2014. ↑ ՄԵՐ ՄՇՏԱԺՊԻՏ ԴԵՐԱՍԱՆՈՒՀԻՆ, azg.am დაარქივებული 2011-11-03 საიტზე Wayback Machine. , 16 October 2011; accessed 14 May 2014. ↑ Svetlana Grigoryan turns 80: President awards her 1st degree medal “For Services to Homeland” ↑ В возрасте 83 лет ушла из жизни «Королева смеха» Светлана Григорян Death of Svetlana Grigoryan (in Russian), panorama.am, 12 May 2014; accessed 14 May 2014.
ჩერი

ჩერი — ქართული კომპანია, რომელიც შეიქმნა 2012 წელს. კომპანიის საქმიანობის ძირითად სფეროს წარმოადგენს ნედლი/მწვანე ყავის იმპორტი, მისი შემდგომი გადამუშავება (გაწმენდა, მოხალვა, დაფქვა, დაფასოება) და დისტრიბუცია საქართველოს ტერიტორიაზე. ოფიციალური საიტი
სპრაიტი

სპრაიტი (Sprite) — გამაგრილებელი სასმელი, რომელიც პირველად გამოვიდა 1961 წელს. მწარმოებელია კომპანია „კოკა-კოლა“. Sprite Zero: უშაქრო დაბალკალორიული სპრაიტი, რომელიც გამოჩნდა 1974 წელს, ამერიკის შეერთებული შტატებში. 2004 წელს ის გავრცელდა არგენტინაში, ავსტრალიაში, ბოლივიაში, ბრაზილიაში, ჩინეთში, კოლუმბიაში, ინდოეთში, პარაგვაიში, პერუში, ურუგვაიში და ახალ ზელანდიაში. Sprite Remix: ხილის არომატის სასმელი, რომელიც გამოჩნდა 2003 წელს, ამერიკის შეერთებული შტატებში. მისი გაყიდვის რაოდენობა 11.6 მილიარდ ბოთლს აღემატება წელიწადში. Sprite Ice: 2003 წელს იგი ბელგიაში გამოვიდა, ხოლო 2005 წელს ჩილეში. Sprite Duo: ლიმონის არომატის სასმელი, რომელიც 2007 წელს გამოვიდა. Sprite on Fire: 2003 წელს ჰონგ-კონგში გამოვიდა. Sprite Super Lemon: 2003 წელს ჰონგ-კონგში გამოვიდა. Sprite 3G: ენერგეტიკული სასმელი, რომელიც 2007 წელს გამოვიდა. Sprite Recharge: ენერგეტიკული სასმელი. Sprite Cucumber: გამოვიდა რუსეთში 2007 წელს. შეგიძლიათ იხილოთ მედიაფაილები თემაზე „სპრაიტი“ ვიკისაწყობში. ოფიციალური საიტი Sprite - Coca-ColaCompany.com
ჰალიფაქსი (კუნძული)

ჰალიფაქსი — მატერიკიდან 100 მეტრით დაშორებული პატარა, კლდოვანი კუნძული ატლანტის ოკეანეში, ნამიბიის ქალაქ ლუდერიცის სანაპიროსთან. ნამიბიის მესამე ყველაზე მნიშვნელოვანი გასამრავლებელი ადგილი აფრიკული პინგვინებისათვის. კეთილი იმედის კონცხის სადგურის კაპიტანმა ჩარლ ფორსითმა პინგვინის კუნძულებისა და ლუდერიცის უბის დაპყრობა ბრძანა. 1866 წლის 5 მაისს, კაპიტანმა კუნძულებზე ბრიტანეთის სუვერენიტეტი გამოაცხადა. ორი დღის შემდეგ, იგი ჰალიფაქსსაც მიადგა და კუნძულს ბრიტანელი მმართველის სახელი უწოდა. 1867 წელს ბრიტანეთის კოლონიურმა ადმინისტრატორმა ფილიპ ედმონდ ვუდჰაუზმა პინგვინის კუნძულები კომპანია De Pass, Spence&Co-ს მიაქირავა 1895 წლამდე. მათ გუანოს (ზღვის ფრინველთა ექსკრემენტი) მოპოვებისა და სელაპებზე ნადირობის ექსკლუზიური უფლება მიეცათ. XIX საუკუნის დასაწყისისთვის, პინგვინის გუანოს სისქე კუნძულზე 37 მეტრი იყო; მისი მოპოვება 1949 წლამდე გაგრძელდა. 1970-2000 წლებში პინგვინთა პოპულაცია კუნძულზე განახევრდა. დღემდე მრავლადაა მაღაროელთა მიერ აშენებული სახლები და ფარდულები. დაუსახლებელ ნაგებობებს პინგვინები გასამრავლებლად იყენებენ. კუნძულს ამჟამად მართავს ნამიბიის მეთევზეობისა და ზღვის რესურსების სამინისტრო, რომელიც მკაცრ მონიტორინგს უწევს ზღვის ფრინველთა პოპულაციას. ქალაქ ლუდერიციცან კუნძულისკენ კატამარანით ხორციელდება ტურები. კუნძული აზგოადოებისათვის დახურულია; კატამარანს მხოლოდ სიახლოვეს შეუძლია ჩავლა, საიდანაც პინგვინთა ხილვაა შესაძლებელი. კუნძულზე ასევე ბინადრობს დომინიკური თოლიის კოლონიები; 2000 წლისთვის, აღრიცხული იყო მათი 350 ბუდე. მათი ოდენობის ზრდას ხელი შეუწყო ლუდერიცის სიახლოვეს არსებულმა ნაგავსაყრელმაც. მათი პოპულაციის ზრდა პრობლემური აღმოჩნდა პინგვინთათვის, რადგან თოლიები პინგვინების კვერცხებს ჭამენ. კუნძულზე ასევე ბინადრობს გვირგვინიანი ჩვამა, დიდბიბილოიანი თევზიყლაპია, ჰარტლაუბის თოლია. პინგვინებზე სანადიროდ კუნძულზე მოდის კაპის ზღვის სელაპი. ↑ 1.0 1.1 1.2 1.3 Halifax Island, Namibia. Animal Demography Unit, University of Cape Town. ციტირების თარიღი: 23 December 2016. ↑ 2.0 2.1 2.2 Namibia’s Secret Oasis. Men's Journal. ციტირების თარიღი: 23 December 2016. ↑ S Akweenda International Law and the protection of Namibia's territorial integrity Google წიგნებში ↑ Pablo Garcia Borboroglu Penguins: Natural History and Conservation Google წიგნებში
დუეინ ოლმენის დისკოგრაფია

სტატიაში წარმოდგენილია დუეინ ოლმენის სრული დისკოგრაფია, რომელიც შექმნილი არის ჯგუფებში Hour Glass, Allman Brothers Band, Derek and the Dominos-სა და Allman Joys-ში მოღვაწეობისას და დახარისხებულია წლების მიხედვით. ↑ Top Albums by Duane Allman. Amazon.com. ციტირების თარიღი: 5 დეკემბერი, 2013. ↑ DUANE ALLMAN DISCOGRAPHY. duaneallman.info. ციტირების თარიღი: 5 დეკემბერი, 2013. ↑ Duane Allman Latest Albums. mtv.com. დაარქივებულია ორიგინალიდან — 2014-07-16. ციტირების თარიღი: 5 დეკემბერი, 2013. ↑ Duane Allman. besteveralbums.com. ციტირების თარიღი: 5 დეკემბერი, 2013. ↑ Skydog:The Duane Allman Retrospective | Rounder Records. Rounder.com (2013-02-01). დაარქივებულია ორიგინალიდან — 2014-07-14. ციტირების თარიღი: 2014-06-07.
თათები

თათები — ჩრდილოეთ კავკასიაში (დაღესტანში) მცხოვრები პატარა ხალხი. ისინი აგრეთვე ცხოვრობენ აზერბაიჯანსა და ირანში. თათების თავდაპირველი განსახლების არეალია ირანი. აქ თათები ირანის მთიანეთის ჩრდილო-დასავლეთ მხარეს, თეირანსა და ყაზვინს შორის გაბნეულად არიან განსახლებულნი. თათების თვითსახელწოდებაა „თაგ“. თათები ლაპარაკობენ თათურ ენაზე, რომელიც ინდოევროპულ ენათა ოჯახის ირანულ ჯგუფში შედის. სამეცნიერო ლიტერატურაში იმასაც აღნიშნავენ, რომ თათური ენა ფარსის დიალექტია, რომელზედაც თავდაპირველად ლაპარაკობდნენ აღმოსავლეთ მიდიაში და ის ახლოს იყო მაზანდარანულთან, თალიშურთან, გილანურთან და დარიულთან. დღევანდელ თათურს ორი დიალექტი აქვს: სამხრეთული და ჩრდილოური. ჩრდილოური დიალექტი დაღესტნის ერთ-ერთი ლიტერატურული ენაა. დამწერლობა ეფუძნება რუსულ ანბანს. ოქტომბრის გადატრიალებამდე თათები სამწერლობო ენად სპარსულს იყენებდნენ, იმის გამო, რომ ჩრდილოეთ კავკასიელი მთის ებრაელების დედა ენა თათური ენა იყო, საბჭოთა ხელისუფლებამ XXს-ის 30-იან წლებიდან მთის ებრაელები პიროვნების დამადასტურებელ ოფიციალურ იურიდიულ დოკუმენტებში თათებად ჩაწერა. აზერბაიჯანში თათების ორ სოფელში ქრისტიანობის სომხური მიმართულება - გრიგორიანობა მიიღეს. საბჭოთა პერიოდში ისინი პრაქტიკულად გასომხდნენ და ყარაბახის კონფლიქტის შემდეგ სომხეთსა და რუსეთში მიგრირდნენ. დაღესტანში თათები განსახლებულნი იყვნენ ქ. დერბენტის დასავლეთით, მთისწინა ზოლში. მთიელი ებრაელები და თათები სრულიად სხვადასხვა წარმოშობის ხალხია, რომლებიც უბრალოდ ერთ ენაზე ლაპარაკობდნენ. მათი მიგრაციაც კავკასიაში სხვადასხვა დროს განხორციელდა. თოფჩიშვილი, როლანდ; ხუციშვილი, ქეთევან, „კავკასიის ხალხთა ეთნოგრაფია“, თბ., 2007 ↑ H. Pilkington,"Islam in Post-Soviet Russia",Psychology Press, Nov 27, 2002 . pg 27: "Among other indigenous peoples of Iranian origin were the Tats, the Talishes and the Kurds"[1] ↑ R. Khanam,"Encyclopaedic Ethnography of Middle-East and Central Asia:P-Z, Volume 1",Global Vision Publishing Ho, 2005. pg 746:"The contemporary Tats are the descendants of an Iranian-speaking population sent out of Persia by the dynasty of the Sasanids in the fifth to sixth centuries." ↑ T. M. Masti︠u︡gina, Lev Perepelkin, Vitaliĭ Vi͡a︡cheslavovich Naumkin, "An Ethnic History of Russia: Pre-Revolutionary Times to the Present",Greenwood Publishing Group, 1996 . pg 80:""The Iranian Peoples (Ossetians, Tajiks, Tats, Mountain Judaists)" [2]
Resident Evil Gaiden

Resident Evil Gaiden, იაპონიაში ცნობილია, როგორც Biohazard Gaiden (იაპონ. バイオハザード外伝?) — მოქმედებითი-სათავგადასავლო ვიდეო თამაში, რომელიც შექმნა Capcom-მა კომპანია M4-თან თანამშრომლობით, პლატფორმა Game Boy Color-ისთვის. იაპონიაში გამოვიდა 2001 წლის 14 დეკემბერს, ჩრდილოეთ ამერიკაში 2002 წლის 29 მარტს, ხოლო PAL-რეგიონისთვის — იმავე წლის 3 ივნისს. თამაშში წარმოდგენილია სამი მოთამაშე პერსონაჟი: ლეონ სკოტ კენედი, ბარი ბერტონი, ლუსია და მოიცავს ტერიტორიების გამოკვლევას, ნივთების შეგროვებას და მოწინააღმდეგეების, ზომბებისა და სხვადასსხვა სახის მონსტრების განადგურებას. „Resident Evil“-ის სერიის სხვა თამაშებისგან განსხვავებით, Gaiden არის ზემოდან-ქვემოთ პერსპექტივით, რაც გულისხმობს იმას, რომ, პერსონაჟის მოძრაობისას ვირტუალური კამერა თამაშს დაჰყურებს ზემოდან, ხოლო როდესაც ის უახლოვდება მტერს ვირტუალური კამერა გადადის პირველი პირის ხედვის რეჟიმში და ამ ვითარებაში უწევს მოთამაშეს ბრძოლა მტრის წინააღმდეგ. მოქმედება ვითარდება 2000 წელს, კორპორაცია „Umbrella“-ს საზღვაო ლაინერზე „Starlight“. მასზე განთავსებულია საიდუმლო ლაბორატორია, სადაც მიმდინარეობდა „T“ ტიპის ვირუსზე მუშაობა. ავარიის შედეგად ხომალდის ყველა წევრი დაინფიცირდა და გადაიქცა მუტანტად. მთავარ გმირებს, ლეონ კენედის და და ბარი ბერტონს, აშშ-ს მთავრობისგან დავალებული აქვთ ხომალდზე მოხვედრა და საქმის გამოძიება. „Gaiden“-ს წილად ჰხვდა უარყოფითი შეფასებები სათამაშო პრესისგან. მათ ძირითადად გააკრიტიკეს გრაფიკა, თუმცა შეაქეს ბრძოლის სისტემა. ჟურნალმა “Retro Gamer“ თამაში შეიყვანა Game Boy Color-ის ათი საუკეთესო თამაშის სიაში. საერთო განხილვების საიტ GameRankings-ზე ფლობს 56.46%-ს. „Resident Evil“ „Resident Evil Gaiden“ საიტზე MobyGames ↑ 全作品一覧. Capcom Co., Ltd.. დაარქივებულია ორიგინალიდან — 2009-02-21. ციტირების თარიღი: 24 იანვარი, 2009. ↑ Games. M4 Limited (7 June 2002). დაარქივებულია ორიგინალიდან — 4 აგვისტო 2002. ციტირების თარიღი: 24 იანვარი, 2010. ↑ Harris, Craig. (26 ივნისი, 2002) Resident Evil Gaiden Review. IGN. IGN Entertainment, Inc.. დაარქივებულია ორიგინალიდან — 2011-06-13. ციტირების თარიღი: 24 იანვარი, 2010. ↑ 4.0 4.1 Skittrell, Lee. (31 დეკემბერი, 2001) Resident Evil Gaiden Review. ComputerAndVideoGames.com. Dennis Publishing Limited. ციტირების თარიღი: 1 სექტემბერი, 2010. ↑ Top 10 Game Boy Color Games Retro Gamer, 3 დეკემბერი, 2013 ↑ Resident Evil Gaiden for Game Boy Color. GameRankings. CBS Interactive Inc.. დაარქივებულია ორიგინალიდან — 2010-01-05. ციტირების თარიღი: 24 იანვარი, 2010.
Resident Evil: Mercenaries Vs.

„Resident Evil: Mercenaries Vs.“ — მესამე პირის შუტერის ჟანრის ვიდეო თამაში „Resident Evil“-ის სერიიდან, რომელიც შექმნა და გამოსცა კომპანია Capcom-მა 2011 წლის 14 აპრილს iOS-ის ოპერაციული სისტემისთვის. თამაშს გააჩნია როგორც ერთმოთამაშიანი რეჟიმი, ასევე მრავალმოთამაშიანიც. მასში წარმოდგენილია იგივე ტერიტორიები და მოწინააღმდეგეები, რაც „Resident Evil 4“-ში, ხოლო პერსონაჟები გადმოტანილია „Resident Evil 5“-დან. თამაშმა მიიღო არაერთგვაროვანი შეფასებები ვიდეო თამაშების კრიტიკოსებისგან, საერთო განხილვების საიტ Metacritic-ზე ფლბს 51-დან 100 ქულას (13 მიმოხილვაზე დაყრდნობით). „Resident Evil: The Mercenaries 3D“ „Resident Evil: Mercenaries Vs“ wikia.com-ზე ↑ Resident Evil Mercenaries VS. Wikia.com ↑ Rigney, Ryan. (2011-04-19) iOS Game of the Day: Resident Evil Mercenaries Vs.. GamePro. დაარქივებულია ორიგინალიდან — 2011-11-30. ციტირების თარიღი: 2011-11-16. ↑ Resident Evil: Mercenaries Vs for iOS Reviews, Ratings, Credits, and More at Metacritic, Metacritic
პინგვინის კუნძულები

პინგვინის კუნძულები (აფრ. Pikkewyn-eilande, გერმ. Pinguininseln) — მიმოფანტულ კუნძულთა და კლდეთა ისტორული ჯგუფი ატლანტის ოკეანეში; გადაჭიმულია 355 კმ-ზე, ნამიბიის სანაპიროსთან. ნამიბიის ხელისუფლება მათ ოფიციალურად მიაკუთვნებს სანაპირო კუნძულთა ტიპს. სახელი მომდინარეობს აფრიკული პინგვინისგან, რომელიც ნამიბიისა და სამხრეთ აფრიკის სანაპირო რეგიონებში ბინადრობს. კუნძულები მიმოფანტულია გრძელ სანაპირო რეგიონში. მიუხედავად იმისა, რომ რამდენიმე კუნძული მცირე გროვას ან ჯგუფს ქმნის, მაგალითად ლუბერიცის უბეში მდებარე კუნძულები, პინგვინის კუნძულები არ მიეკუთვნება ბუნებრივ არქიპელაგს ან კუნძულთა ჯაჭვს. უდიდესი კუნძულის ფართობი 0,9 კმ²-ია, ყველა მათგანის საერთო ფართობი კი ჯამში 2,35 კმ²-ია. სტრატეგიულ ადგილას მდებარე დაუსახლებელი კუნძულები განსაკუთრებით მდიდარი გუანოთი (ფრინველთა ექსკრემენტის დანალექები) და ალმასებით, რის გამოც, XVII საუკუნეში მათ ხშირად სტუმრობდნენ ევროპელი ვაჭრები. 1861-1867 წლებში ისინი ბრიტანეთის მიერ იყო ანექსირებული, 1873 წელს კი კაპის კოლონიის მიერ. 1990 წელს სამხრეთ-დასავლეთმა აფრიკამ დამოუკიდებლობა მოიპოვა და ნამიბია ეწოდა. პინგვინის კუნძულები კვლავ სამხრეთ აფრიკის რესპუბლიკის სუვერენიტეტის ქვეშ რჩებოდა, შექმნილი იყო ექსკლუზიური ეკონომიკური ზონა. შემდგომი მოლაპარაკებების შედეგად, 1994 წლის 28 თებერვალს, პინგვინის კუნძულები და ქალაქი უოლფიშ-ბეი ნამიბიის იურისდიქციაში გადავიდა. ↑ Namibian Islands' Marine Protected Area : WWF South Africa Report Series – 2008/Marine/003 (PDF). Nacoma.org.na. დაარქივებულია ორიგინალიდან — 2016-03-03. ციტირების თარიღი: 2015-11-22. ↑ Klaus Dierks. Namibia's Walvis Bay Issue - Origin and Rise of a Colonial Dispute. Klausdierks.com. ციტირების თარიღი: 2015-11-22.
ადა ვონგი

ადა ვონგი (იაპონ. エイダ・ウォン ეიდა ვონი?); (ინგლ. Ada Wong) — გამოგონილი პერსონაჟი „Resident Evil“-ის ვიდეო თამაშების სერიიდან. ადა არის იდუმალი და ორაზროვანი პერსონაჟი, რომელიც ემსახურება თამაშის ანტიგმირებს და ამასათანავე ეხმარება პროტაგონისტს, ლეონ კენედის. ჩინური წარმომავლობის მქონე ამერიკელი ადა ვონგი პირველად გამოჩნდა 1998 წელს, „Resident Evil 2-ში, როგორც საიდუმლო ორგანიზაციის შპიონი, რომელსაც დავალებული აქვს „ამბრელას„ ლაბორატიიდან G ტიპის მუტაგენური ვირუსის ნიმუშის ხელში ჩაგდება. თუმცა იგი ამ მოვლენებამდე გაცილებით ადრე არის მოხსენიებული სერიის პირველ ნაწილში. მოგვიანებით გამოჩნდა, როგორც მეორეხარისხოვანი და მოთამაშე პერსონაჟი შემდეგ პროექტებში: „Resident Evil 4“, „Resident Evil: The Umbrella Chronicles“, „Resident Evil: The Darkside Chronicles“, „Resident Evil: Operation Raccoon City“ და „Resident Evil 6“, ასევე ანიმაციურ ფილმში „ბოროტების სავანე: წყევლა“ და მხატვრულ ფილმში „ბოროტების სავანე: ანგარიშსწორება“, რომელშიც მას განასახიერებს ჩინელი მსახიობი ლი ბინიბინი. ის დადებითად მიიღეს კრიტიკოსებმა და იქცა ერთ-ერთ ყველაზე პოპულარულ პერსონაჟად სერიაში. გამოცემა Tom’s Games-მა ადა შეიყვანა „სიაში 50 საუკეთესო ქალი პერსონაჟი ვიდეო თამაშების ისტორიაში“. ის ასევე მიჩნეულია ერთ-ერთ ყველაზე მიმზიდველ ქალ პერსონაჟად მთლიანად ვიდეო თამაშებში. „Resident Evil-ის“ პერსონაჟების სია ვიკისაწყობში არის გვერდი თემაზე: ადა ვონგი ადა ვონგი — კინოფილმების ინტერნეტ მონაცემთა ბაზა (ინგლისური) ადა ვონგი Resident Evil-ის ოფიციალურ ვიკიში ადა ვონგი — Capcom Database Wiki ↑ Ada Wong - IGN. Uk.ign.com (2007-09-18). დაარქივებულია ორიგინალიდან — 2013-04-11. ციტირების თარიღი: 2014-05-21. ↑ 2.0 2.1 2.2 Characters - Voice Of Ada Wong. Behind The Voice Actors. ციტირების თარიღი: 2014-04-22. ↑ Resident Evil 4: Wii Edition Tech Info - GameSpot.com. დაარქივებულია ორიგინალიდან — 2012-01-02. ციტირების თარიღი: 2017-05-25. ↑ Jeremy Parish, "ADA WONG," Electronic Gaming Monthly ნომერი 224 (იანვარი, 2008), 101. ↑ Capcom Co., Ltd (January 21, 1998). Resident Evil 2. Capcom Entertainment, Inc.. „Annette: You really don't know anything do you! Hahaha, you’re so gullible! She's one of the operatives sent here by the agency. The only reason why she came here was to obtain the T-Virus.“  ↑ Mike Wehner, The Great Resident Evil 2 Coverup დაარქივებული 2019-05-05 საიტზე Wayback Machine. , The Escapist, 4 ივლისი, 2012. ↑ Li Bingbing Cast as Ada Wong in Resident Evil: Retribution — ComingSoon.net. დაარქივებულია ორიგინალიდან — 2012-05-14. ციტირების თარიღი: 2017-05-25. ↑ The 50 Greatest Female Characters in Video Game History, Tom's Games, 2007-02-20. ↑ Top 50 Videogame Hotties. UGO.com (25 ნოემბერი, 2008). დაარქივებულია ორიგინალიდან — 2012-10-02. ციტირების თარიღი: 2 თებერვალი, 2010. ↑ Chris Buffa. (21 მარტი, 2008) Top 50 Hottest Game Babes on Trial. GameDaily. დაარქივებულია ორიგინალიდან — 2012-10-02. ციტირების თარიღი: 2 თებერვალი, 2010. ↑ Gaming’s Hottest Babes დაარქივებული 2011-07-14 საიტზე Wayback Machine. , MSN, 7 სექტემბერი, 2009